text: Gårdbrand udviklede kraftig røg
  02 april 2018 kl. 05.38
  En brand i en gård på Nørbyvej ved Løjt Kirkeby udviklede mandag morgen kraftig og mørk røg, der kunne ses langt omkring. Ingen mennesker var i fare. 
  En brand i en større firelænget landbrugsejendom på Nørbyvej ved Løjt Kirkeby nordøst for Aabenraa, sendte frem mod klokken 08 en stor mørk røgfane til vejrs.
  Ivan Gohr Jensen, vagtchef, Syd- og Sønderjyllands Politi,: "Nu er den mørke røg afløst af en hvid røgsøjle. Det er mit indtryk, at brandfolkene nu har styr på branden."
  - Nu er den mørke røg afløst af en hvid røgsøjle. Det er mit indtryk, at brandfolkene nu har styr på branden, der blev opdaget ved 05-tiden, oplyser vagtchef Ivan Gohr Jensen, Syd- og Sønderjyllands Politi, til TV SYD.
  Et ægtepar, der bor i gårdens stuehus, kom ud i tide.
  Der var ikke dyr på gården, men i staldbygningerne blev bl.a. opbevaret en del gasflasker og et lille fly. Politiets teori er, at formentlig er plastikmateriale fra flyets skrog, der var årsag til den kraftige mørke røg.
  Senere mandag skal politiets brandteknikere forsøge at finde frem til brandårsagen.
  Nørbyvej vil være spærret i begge retninger de næste timer, mens efterslukningen står på, oplyser Syd- og Sønderjyllands Politi.
  